Parys gaan liefde-slotjies afhaalPont des Arts Foto: AlexVan, Pixabay Die stadsraad in Parys, Frankryk, gaan die slotte wat toeriste op die Pont des Arts-brug vasgemaak het om hul ewige liefde te verklaar, verwyder. Die stadsraad sal Maandag begin om die slotte te verwyder, berig die BBC. Dit was ŉ tradisie van toeriste om ‘n slotjie, waarop voorletters uitgekrap is, aan die brug vas te maak voordat die sleutel in die Seinerivier gegooi word. Van die plaaslike inwoners meen egter dié romantiese gebaar ontsier die stad. Die stadsraad sal die roosters uiteindelik met Plexiglas-panele vervang. ŉ Gedeelte van die brug, met ŉ uitsig oor die Eiffeltoring, se heining het verlede jaar onder die gewig van die slotte begin meegee. Pont des Arts Foto: Euronews